Šis raksts ir par mūzikas grupu. Par citām jēdziena **Tumsa** nozīmēm skatīt nozīmju atdalīšanas lapu.

**Tumsa** bija Latvijas poproka grupa no Liepājas. Grupa savas karjeras laikā ir izdevusi 6 albumus un vienu dziesmu izlasi. Gadu laikā daudzkārt ir mainījies grupas sastāvs.

Vēsture
-------

Grupas logo
Grupu 1991. gadā dibināja basģitārists Jānis Daugalis. 1994. gadā grupa pirmoreiz piedalījās Mikrofona dziesmu aptaujā. Tajā pašā gadā grupu pameta tās solists Fēlikss Ķiģelis, kurš dibināja grupu "Melnā Princese", savukārt par grupas solistu kļuva tobrīd tikai 17 gadus vecais Mārtiņš Freimanis.

1998. gadā grupa uzvarēja Liepājas Dzintarā un tajā pašā gadā izdeva savu pirmo albumu "Putni". Grupa kļuva aizvien populārāka, un jau 2000. gadā tika izdots Tumsas otrais albums "Katram savu Atlantīdu" ar tādiem populāriem hitiem kā "Katram savu Atlantīdu" un "Lietus dārzs". Grupa turpināja ražīgi strādāt arī nākamajos divos gados, izdodot albumus "Nesaprasto cilvēku zemē" un "Spēlējot debesis". Divus gadus pēc kārtas — 2001. un 2002. gadā — "Tumsa" ierindojās 3. vietā Eirovīzijas nacionālajā atlasē ar dziesmām *It's Not The End* un *This Is Not Paradise*. 2003. gadā grupas solists Mārtiņš Freimanis kopā ar grupu *F.L.Y.* uzvarēja nacionālajā atlasē, un arī nākamajos gados turpināja komponēt dziesmas Eirovīzijas dalībniekiem.

Grupa koncertā 2008. gadā
2004. gadā grupa izdeva albumu "1 000 000 itnekā" ar tādām dziesmām kā "Kad Ēģiptē sniegs" un "Dzīve kā košums". 2006. gadā radiostaciju apritēs nonāca grupas jaunā dziesma "Un pirms mēs aizmigām", bet gada beigās iznāca "Tumsas" labāko dziesmu izlase "Piedzīvojums 1996-2006", kurā apkopotas populārākās dziesmas no iepriekšējiem 5 grupas albumiem. 2007. gada martā "Tumsa" saņēma savu pirmo Latvijas Mūzikas ierakstu gada balvu, kad "Un pirms mēs aizmigām" tika atzīta par 2006. gada radio hitu.

2008. gadā tika izdots grupas sestais un līdz šim pēdējais albums "Suns". 2010. gada novembrī grupa laida klajā dziesmu krievu valodā "Максимум ты" (tulk. "Maksimums tu"), ko iedziedāja Mārtiņš Freimanis duetā ar Krievijas dziedātāju Jūliju Čičerinu. Atzīmējams, ka dziesma tika ierakstīta, abiem solistiem nemaz nesatiekoties — Freimaņa daļa Rīgā, bet Čičerinas Maskavā.

Naktī uz 2011. gada 27. janvārī pēc smagas slimības nomira grupas solists Mārtiņš Freimanis. 2011. gada jūnijā tika paziņots, ka par solistu tiks pieaicināts Kārlis Būmeisters, taču viņš neuzstāsies kā grupas dalībnieks. Grupai arī atkal ir pievienojies taustiņinstrumentālists Aigars Šmits, kurš 2003. gadā bija spiests pamest grupu veselības problēmu dēļ, ieņemot Normunda Kalniņa vietu. 2011. gada rudenī par jauno vokālistu tika nosaukts Valters Frīdenbergs. Pēc Valtera Frīdenberga nāves 2018. gadā grupa paziņoja par darbības pārtraukšanu.

Diskogrāfija
------------

### Albumi

| Gads | Vāks | Nosaukums | Izdevējs |
| --- | --- | --- | --- |
| 1998 |  | *Putni* | Mikrofona Ieraksti |
| 2000 |  | *Katram savu Atlantīdu* | Mikrofona Ieraksti |
| 2001 |  | *Nesaprasto cilvēku zemē* | Mikrofona Ieraksti |
| 2002 |  | *Spēlējot debesis* | Mikrofona Ieraksti |
| 2004 |  | *1 000 000 itnekā* | Mikrofona Ieraksti |
| 2006 |  | *Piedzīvojums 1996-2006* | Mikrofona Ieraksti |
| 2008 |  | *Suns* | Mikrofona Ieraksti |

### Radio singli

(Vieta Latvian Airplay topā)

1997

* Noklīdušie #19
* Dzīve #20

2000

* Lietus dārzs #2
* Vēlreiz, nekad vairs #9
* Katram savu Atlantīdu #13
* Mākoņlauks #23

2001

* Tā nav lijis #2
* Lai būtu tā #7
* Tu neesi tāda #12
* Arī man ir sirds #13

2002

* Es esmu mazliet Donkihots #2
* Tā tas, mās #2
* Paspēlēsim paslēpēs #7
* Pēc mums (vēl ilgi zeme skums) #8
* Logi mākoņos #32
* Tik un tā jau nesapratīs #32

2003

* Tu esi tāda viena #9
* Redz kā tu ar mani #36

2004

* Kad Ēģiptē sniegs #1
* Dzīve kā košums #2
* Zvaigžņu kabarē #1
* 1000000 itnekā -

2005

* Līdz Himalaju mākoņiem #43

2006

* Un pirms mēs aizmigām #1

2007

* Satīties, sapīties #11

2008

* Bet maijpuķītēm jāpaliek #3
* Pat Parisai tā nav #35

2009

* Riesta dziesmiņa #14

2011

* Pārāk daudz

Atsauces
--------

1. ↑  «'Tumsa' ieraksta kopīgu dziesmu ar krievu dziedātāju Čičerinu». Delfi. 2010.02.11. Skatīts: 2011.07.09.
2. ↑  «Miris Mārtiņš Freimanis (11:04)». Delfi. 2011.01.27. Skatīts: 2011.01.27.
3. ↑  Freimaņa vietā "Tumsā" dziedās Kaža, mango.lv
4. ↑  Summer Sound Liepaja 2011, tumsa.lv
5. ↑  Tumsa, tumsa.lv
6. ↑  «Grupa „Tumsa" ar Valteru Frīdenbergu prezentējusi jaunu dziesmu». Arhivēts no oriģināla, laiks: 2011. gada 13. novembrī. Skatīts: 2011. gada 11. novembrī.
7. ↑  Populārā grupa 'Tumsa' pārtrauc radošo darbību

Ārējās saites
-------------

* Oficiālā mājas lapa
* Ierakstu kompānija

  


|  |  |  |  |  |  |  |
| --- | --- | --- | --- | --- | --- | --- |
| 

| * s
* d
* l
Tumsa |
| --- |
|  |
| 
* **Valters Frīdenbergs**
* **Jānis Daugalis**
* **Haralds Drekslers**
* **Kaspars Boroduško**
* **Normunds Kalniņš**

* Mārtiņš Freimanis
* Fēlikss Ķiģelis
* Aigars Šmits
* Māris Zonnenbergs

 |
|  |
| Albumi | 
* "Putni"
* "Katram savu Atlantīdu"
* "Nesaprasto cilvēku zemē"
* "Spēlējot debesis"
* "1 000 000 itnekā"
* "Piedzīvojums 1996-2006"
* "Suns"

 |

 |